**Departementet for Børn, Unge og Familier**

Sendt til iian@nanoq.gl

cc: evaj@nanoq.gl

**Kommune Qeqertalik**

**Allattoqarfik**

**Sekretariat**

Niels Egedsplads 1

Postboks 220 – 3950 Aasiaat

**ULLOQ/ DATO**

17.04.2023

**Høring vedrørende Forslag til:** **Inatsisartutlov om ændring af Inatsisartutlov om støtte til børn**

Kommune Qeqertalik skal hermed vende tilbage med kommentarer til høring af 31. marts 2023 vedrørende forslag til: Inatsisartutlov om ændring af Inatsisartutlov om støtte til børn

**Generelt:**

Kommune Qeqertalik takker for muligheden for at indbringe høringssvar til ændring af Inatsisartutlov om støtte til børn.

**Kommentarer til forslagets enkelte bestemmelser**

**Ad § 1**

**6.** Til § 33, stk. 2 finder Kommune Qeqertalik at der mangler en præcisering af den centrale ventelistes opgaver og prioriteringsmetode. Gerne på samme vis som der lovgives på prioritering i ventelister til førskoleområdet. Således at den centrale venteliste forpligter sig til en begrundet afgørelse baseret på objektive kriterier, da ventelisten deles imellem samtlige kommuner. Trods at effektiviteten i døgninstitutionernes udnyttelsesgrad på nogle institutioner er nede på 62% og 76%. Kommune Qeqertalik ønsker deslige en udregning af DUT-konsekvensen på præciseringen.

**11.** Til § 44, stk. 2 finder Kommune Qeqertalik at der ligeledes skal laves en DUT-redegørelse baseret på Najortis salgstal til de grønlandske kommuner.

**12.** Til § 45, stk. 2 takker Kommune Qeqertalik for muligheden for at anmode og uddelegere opgaver kommunerne imellem, således at de fysiske betingelser ikke betyder at opgaven ikke kan varetages af den ansvarlige hjemkommune.

**14.** Af § 46a, stk. 1 fremgår det, at kommunalbestyrelsen skal tilbyde forældremyndighedsindehaveren en støtteperson i forbindelse med barnets anbringelse uden for hjemmet. Det fremgår dog ikke af lovteksten eller bemærkningerne, hvilken form for støtteperson der er tale om samt hvilke opgaver støttepersonen skal udføre sammen med forældrene.

Til § 46a, stk. 2 finder Kommune Qeqertalik det forfriskende med det nye perspektiv om at arbejde på forældreevne og holde voksenfokus fremfor udelukkende individ- og børne-fokus.

Til § 46a, stk. 5 ønsker Kommune Qeqertalik en konkretisering af ”relevante for handleplanen”.

**15.** Til §55 a. takker Kommune Qeqertalik for at Naalakkersuisut tager imod Kommune Qeqertaliks koncept Single-Point-Of-Contact Qaammaavik fra kommunalbestyrelsen afsendt august 2022.

**16.** Til § 60 a. anmoder Kommune Qeqertalik om at der fastlægges et estimat-grad samt frist for fremsendelse af disse, således at kommunerne kan fremfinde det relevante efter et klart defineret niveau.

Med venlig hilsen

Kommune Qeqertalik